**Svar fra SF**

**Sp 1**: Øhavsstien forlænges: meget gerne. Men da vi ved at kommunen ikke har penge eller mange personaleressourcer, og heller ikke ser ud til at få det i den nærmeste fremtid, og der vil være områder der ikke lige i de nærmeste år ser ud til at kunne nås med frivillige aftaler, så ser vi gerne at der tænkes i hvordan vi kan gøre for at optimere det vi har, og få alternative ruter ind så ala det på Tranekær ruten, så man trods alt kan gå. Der er mange små veje der ikke er særlig trafikerede og hvor man også kan se meget smukke landskaber.  
Dette er også svaret til **sp 2** om Sydlangeland, hvor vi dog gerne vil uddybe med at man skal se i et længere perspektiv, og tænke i at måske kan der ikke indgås frivillige aftaler lige i den nærmeste fremtid, men det kan jo ske længere ude i fremtiden. Folk og tiderne er jo ikke statiske og evige. Så måske kunne man starte med at gå lidt ind i landet for at komme videre til en start.  
Strynø: dejligt med sti.  
Principielt synes vi det ville være alletiders hvis man kunne gå hele kommunen rundt, men det behøver ikke nødvendigvis være på en sti langs vandet.  
Vi er desuden meget tilhænger af at nogle ruter/områder kan være nødvendige at lukke af i fx fuglenes yngelperioder. Her må ønsket om at kunne gå alle egne altid I vores optik altså vige for at fuglene får den måneds ro til at yngle. Det er desuden sådan mange andre steder i landet. Det væsentlige her er at skilte med hvorfor man ikke må gå der lige på det tidspunkt, og så vise alternative måder at komme videre på.  
**Cykelstier/ruter**: hvis det er til turister og folk der gerne vil ud at se kommunen, så synes vi der kunne tænkes småvejene ind istedet for at anlægge en mega dyr og temmelig kedelig cykelsti langs hovedvejen. En cykelsti der giver I vores optik mest mening i forhold til lokale der skal cykle til skole, arbejde eller indkøb. Vi synes ikke hovedvejen er specielt spændende, men holder faktisk mere af de små veje, hvor der er flere cykelrute muligheder. Fx en herregårdsrute, halvdags distancer osv.  
**mountainbike**: vi er ikke som sådan specielt intereseerede i mountainbike ruter på Langeland. Overordnet så mener vi ikke at man nødvendigvis behøver at have al ting allevegne, og der er glimrende mountainbike områder etableret på Fyn. Mountainbike ruter kræver plads, andre kan ikke benytte ruterne og erfaringerne fra Fyn indikerer at der skal være ensrettet da man ellers risikerer at køre sammen. Vi mener ikke der er egnede områder på Langeland, der er store nok eller spændende nok, og synes derfor at vi skal fokusere på noget af alt det andet vi rent faktisk har.  
**Riderute**r: ja, det synes vi er en god ide, fx som med ridesport i Tranekær skovene, og gerne med fokus på de såkaldte høhoteller. Nu er etablering og drift af høhoteller ikke en kommunal opgave, så det vil kræve at der er nogen private aktører der ser ideen. Det vil forøvrigt her være væsentligt at huske at der skal indtænkes parkeringsmuligheder for hestetrailere. Gerne huske områder hvor det vil være muligt at komme ned til vandet med hesten, og ikke lige der hvor mange kommer og bader.  
**Sheltere**: vi vil heller at der etableres teltpladser, og at sheltere holdes ved havne og lignende områder, hvor der er nogen der kan og vil stå for vedligehold og drift. Det er erfaringen herfra at mange sheltere og området omkring ender med at blive meget ulækre og uhumske, når de bare står et eller andet sted. Så det er vigtigt for os at der sikres et ejerskab. Desuden er vi nervøse ved at sheltere bliver en indgang til at der kommer hytter osv i naturlandskaber der ellers er rimeligt urørte.  
**Skilte: for og imod**. Vi er ikke tilhængere af mange skilte i naturen, men der skal selvfølgelig informeres, men gerne med noget der måske kunne hentes digitalt så der ikke skal stå et megaskilt, og så måske gerne have større informationsskilte ved fx parkeringspladser hvor området alligevel er “spoleret”. Helst holde sig i samme stil fx naturstyrelsens skilte eller geoparken skilte design. Det er ikke kønt når rigtig mange forskellige interessenter ender med at have skilte oppe allevegne.  
Der kunne fx med fordel sættes små diskrete skilte op i Ørstedsparken der lige fortalte hvilken slags træ de forskellige træer er.  
**Sp9: penge!** Det har vi desværre ikke mange af pt og der skal spares på rigtig mange områder der gør meget ondt. Vi synes vi gør det rimeligt godt, der er sket meget det seneste år. Man kunne jo også tænke i at fx i Canada der er det altså ikke bare gratis, der betaler man for at vandre i nationalparkerne, og man skal booke overnatning, så der er viden om hvor man er, og at man ikke er allevegne.  
**Sp10**: vi samarbejder allerede med destination Fyn og geoparken, men der kunne godt samarbejdes med dk cyklistforbund, DN, rideforbund, stivennerne mfl.  
**Sp 11**: synes vi at vi har besvaret højere oppe vedr. Øhavsstien.

Overordnet synes vi at det er vigtig at vi også tænker i genopretning og slitage. Vi er blevet oplyst om at 2020 var første år siden havørnene begyndte at yngle på Langeland, at de opgav at få unger på vingerne pga forstyrrelser, og at det samme skete for nogle af havfuglene. Desuden er det også sket nu at turister har været inde på marken på Sydlangeland og plukke de vilde orkideer. Sådan ting er vi nødt til at være super opmærksomme på og få forklaret på stederne at lige her er der altså noget meget unikt, og derfor må man ikke ødelægge eller forstyrre det. Det vil være så ærgerligt at opdage det for sent, og ende med som på Island at folk, de mest populære steder, kun må gå mellem to snorehegn for ikke at ende med at ødelægge områderne for altid.  
  
  
Venlig hilsen  
Nynne Christinna Kornmaaler Printz